stanford-oval/wikipedia huggingface dataset:
ระ-ทะ-ทู-อี่ พ่อครัวตัวจี๊ด หัวใจคับโลก
การตอบรับ > บ็อกซ์ออฟฟิศ

ระ-ทะ-ทู-อี่ พ่อครัวตัวจี๊ด หัวใจคับโลก ฉายในโรงภาพยนตร์ในอเมริกาเหนือจำนวน 3,940 โรง และเปิดตัวในวันหยุดสุดสัปดาห์อันดับที่หนึ่ง โดยทำเงิน 47 ล้านดอลลาร์สหรัฐ เป็นการเปิดตัวที่ทำเงินได้ต่ำที่สุดของพิกซาร์ตั้งแต่ ตัวบั๊กส์ หัวใจไม่บั๊กส์ ในฝรั่งเศส ซึ่งเป็นสถานที่ที่ภาพยนตร์ดำเนินเรื่อง ทำลายสถิติเป็นภาพยนตร์แอนิเมชันที่ทำเงินในวันเปิดตัวสูงที่สุด และทำเงินในบ็อกซ์ออฟฟิศสูงสุดหลายสัปดาห์ติดต่อกัน แทนที่ภาพยนตร์ ไททานิค ในสหราชอาณาจักร ภาพยนตร์เปิดตัวที่อันดับหนึ่งโดยทำเงินมากกว่า 4 ล้านปอนด์ ภาพยนตร์ทำเงิน 206.4 ล้านดอลลาร์สหรัฐในสหรัฐและแคนาดาและทำเงินทั่วโลก 623.7 ล้านดอลลาร์สหรัฐ ทำให้เป็นภาพยนตร์พิกซาร์ที่ทำเงินสูงสุดอันดับที่เจ็ด
การตอบรับ > รางวัล

ระ-ทะ-ทู-อี่ พ่อครัวตัวจี๊ด หัวใจคับโลก ได้รับรางวัลออสการ์ สาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 80 และได้รับการเสนอชื่ออีกสี่สาขา ได้แก่ ดนตรีประกอบภาพยนตร์ยอดเยี่ยม, สาขาลำดับเสียงยอดเยี่ยม, สาขาบันทึกเสียงยอดเยี่ยม, สาขาบทภาพยนตร์ดั้งเดิมยอดเยี่ยม โดยแพ้ให้กับภาพยนตร์ ตราบาปลิขิตรัก, ปิดเกมล่าจารชน คนอันตราย (สาขาลำดับเสียงยอดเยี่ยมและสาขาบันทึกเสียงยอดเยี่ยม) และ จูโน่ โจ๋ป่องใจเกินร้อย ตามลำดับ ภาพยนตร์ได้รับการเสนอชื่อรางวัลออสการ์ห้าสาขา ทำลายสถิติเป็นภาพยนตร์แอนิเมชันที่ได้รับการเสนอชื่อสูงสุดในเวลานั้น โดยแซง อะลาดิน, บริษัทรับจ้างหลอน (ไม่) จำกัด, นีโม...ปลาเล็ก หัวใจโต๊...โต และ รวมเหล่ายอดคนพิทักษ์โลก ที่ได้รับการเสนอชื่อรางวัลออสการ์สี่สาขา ณ ปี ค.ศ. 2013 ระ-ทะ-ทู-อี่, ปู่ซ่าบ้าพลัง และ ทอย สตอรี่ 3 เป็นภาพยนตร์แอนิเมชันได้รับการเสนอชื่อรางวัลออสการ์มากที่สุดอันดับที่สอง รองจาก โฉมงามกับเจ้าชายอสูร และ วอลล์ - อี หุ่นจิ๋วหัวใจเกินร้อย (หกสาขา)
นอกจากนี้ ระ-ทะ-ทู-อี่ ได้รับการเสนอชื่อรางวัลแอนนี จำนวน 13 สาขา โดยได้รับการเสนอชื่อสองครั้งในสาขาเอฟเฟกต์ภาพเคลื่อนไหวยอดเยี่ยม โดยแพ้ให้กับภาพยนตร์ เซิร์ฟอัพ ไต่คลื่นยักษ์ซิ่งสะท้านโลก และได้รับการเสนอชื่อสามครั้งในสาขาการพากย์เสียงยอดเยี่ยมในการสร้างภาพยนตร์ ได้แก่ จานีน กาโรฟาโล, เอียน โฮล์มและแพตตัน ออสวอลต์ โดยเอียน โฮล์มเป็นผู้ได้รับรางวัล ภาพยนตร์ได้รับรางวัลสาขาภาพยนตร์แอนิเมชันยอดเยี่ยมจากหลายสมาคม ได้แก่ นักวิจารณ์ภาพยนตร์ชิคาโก, คณะกรรมการวิจารณ์แห่งชาติ, รางวัลแอนนี, นักวิจารณ์ภาพยนตร์ออกอากาศ, รางวัลแบฟตาและรางวัลลูกโลกทองคำ
สิ่งสืบทอด > วิดีโอเกม

วิดีโอเกมที่ดัดแปลงจากภาพยนตร์ มีชื่อว่า ระ-ทะ-ทู-อี่ วางจำหน่ายสำหรับเครื่องคอนโซลหลักทั้งหมดและเครื่องเล่นวิดีโอเกมพกพาในปี ค.ศ. 2007 โดยมีเกมที่ลงเฉพาะเครื่อง นินเท็นโด ดีเอส ชื่อว่า ระ-ทะ-ทู-อี่: ฟูดเฟรนซี วางจำหน่ายในเดือนตุลาคม ค.ศ. 2007 ระ-ทะ-ทู-อี่ เป็นหนึ่งในภาพยนตร์ที่ปรากฏตัวใน คิเนครัช: อะดิสนีย์-พิกซาร์แอดเวนเจอร์ วางจำหน่ายในเดือนมีนาคม ค.ศ. 2012 สำหรับเครื่อง เอกซ์บอกซ์ 360 เรมีปรากฏตัวในวิดีโอเกม คิงดอมฮาตส์ III โดยเขาเป็นหัวหน้าพ่อครัวในร้านอาหารของสกรูจ แมกดัก และเข้าร่วมมินิเกมทำอาหารกับโซระ เขาถูกเรียกว่า "พ่อครัวตัวน้อย" ในเกมเท่านั้น เนื่องจากเขาไม่พูดและไม่สามารถเปิดเผยชื่อของเขาให้กับตัวละครได้
สิ่งสืบทอด > เครื่องเล่นสวนสนุก

เครื่องเล่นสวนสนุกดิสนีย์ที่สร้างจากภาพยนตร์สร้างขึ้นใน วอลต์ดิสนีย์สตูดิโอส์พาร์ก, ดิสนีย์แลนด์ปารีส ชื่อว่า ระ-ทะ-ทู-อี่: ลาวองเจอโททาลิมองทกคีเดอเรมี โดยอิงจากฉากในภาพยนตร์และใช้เทคโนโลยีเครื่องเล่นแบบไร้ราง ในเครื่องเล่นดังกล่าว ผู้เล่นจะถูก "ย่อส่วนให้เหลือขนาดเท่าหนู" ในงาน 2017 ดี23เอกซ์โป ดิสนีย์ประกาศว่าเครื่องเล่นดังกล่าวจะถูกสร้างขึ้นที่ แฟรนซ์พาวิเลียนในเวิลด์โชว์เแคสของเอ็ปคอต และเปิดให้บริการเมื่อวันที่ 1 ตุลาคม ค.ศ. 2021 ซึ่งเป็นวันครบรอบ 50 ปีของ วอลต์ดิสนีย์เวิลด์ และวันครบรอบ 39 ปีของเอ็ปคอต
สิ่งสืบทอด > ละครเพลงอย่างไม่เป็นทางการ

เมื่อปลายปี ค.ศ. 2020 ผู้ใช้แอปโซเชียลมีเดีย ติ๊กต็อก รวมตัวกันสร้าง ละครเพลงที่อิงจากภาพยนตร์ โดยเป็นการนำเสนอคอนเสิร์ตเสมือนจริง สร้างโดยซีวิวโปรดักชันส์ สตรีมเป็นเวลา 72 ชั่วโมงบน ทูเดย์ทิกซ์ เริ่มตั้งแต่วันที่ 1 มกราคม ค.ศ. 2021 เพื่อแสวงหากำไรให้กับกองทุนนักแสดง จากผลกระทบของการระบาดทั่วของโควิด-19 ละครเพลงกำกับโดย ซิกซ์ ร่วมสร้างและร่วมกำกับโดย ลูซี มอสส์ จากบทที่ดัดแปลงโดย ไมเคิล แบรสลินและแพทริก โฟลีย์ ทั้งคู่ร่วมบริหารอำนวยการสร้างคอนเสิร์ตกับ เจเรมี โอ. แฮร์ริส นักแสดงประกอบด้วย เควิน แชมเบอร์ลิน เป็น กุสโต, แอนดรูว์ บาร์ท เฟลด์แมน เป็น ลิงกวินี, ไททัส เบอร์เจสส์ เป็น เรมี, แอดัม แลมเบิร์ต เป็น เอมิล, เวย์น เบรดี เป็น จังโก, พริสซิลลา โลเปซ เป็น เมเบิล, แอชลีย์ พาร์ก เป็น คอลเลตต์, อังเดร เดอ ชีลด์ส เป็น แอนทอน อีโก, โอเวน ทาบากะ เป็น แอนทอน อีโก วัยเด็ก และ แมรี เทสตา เป็น สกินเนอร์ คอนเสิร์ตระดมทุนให้กับกองทุนนักแสดงได้มากกว่า 1.9 ล้านดอลลาร์สหรัฐ
สิ่งสืบทอด > การอ้างอิงในวัฒนธรรมสมัยนิยม

ภาพยนตร์เรื่องนี้มักได้รับการกล่าวถึงในวัฒนธรรมสมัยนิยมตั้งแต่ออกฉาย โดยมีการกล่าวถึงหรือล้อเลียนในรายการต่าง ๆ เช่น แซเทอร์เดย์ไนต์ไลฟ์ มายเนมอีสเอิร์ล เดอะซิมป์สันส์ ดับเครื่องชน คนดีแตก Key & Peele ออเรนจ์ อีส เดอะ นิว แบล็ค ทีนไททันส์ โก! Difficult People สาวกวนป่วนสวรรค์ ณ กาลครั้งหนึ่ง และ บรู๊คลิน ไนน์-ไนน์ เช่นเดียวกับในภาพยนตร์เรื่อง 5 ปีอลวน ฝ่าวิวาห์อลเวง (ค.ศ. 2012) และ เดอะ ซุยไซด์ สควอด (ค.ศ. 2021) และในภาพยนตร์ตลกตอนพิเศษเรื่อง หนีร้อนมาหนาวรัก ของนักแสดงตลกจอห์น มูลานีย์
การล้อเลียน ระ-ทะ-ทู-อี่ พ่อครัวตัวจี๊ด หัวใจคับโลก เป็นโครงเรื่องสำคัญในภาพยนตร์เรื่อง ซือเจ๊ทะลุมัลติเวิร์ส ใน ค.ศ. 2022 ในช่วงต้นของภาพยนตร์ ตัวละครหลัก เอเวอลีน หวัง (แสดงโดย มิเชล โหย่ว) พยายามอธิบายแนวคิดที่หลากหลายของ "การกระโดดข้ามบท" กับครอบครัวของเธอโดยใช้ภาพยนตร์พิกซาร์เป็นการเปรียบเทียบ เพียงเพื่อจะจำผิดว่ามันเกี่ยวกับแรคคูนและชื่อแรคคาคูนี่ ต่อมาในหนึ่งในจักรวาลคู่ขนาน เอเวอลินเป็นเชฟเท็ปปังยากิที่ทำงานร่วมกับเชฟเท็ปปังยากิอีกคนชื่อแชด (แสดงโดย แฮร์รี่ ชัม จูเนียร์) ซึ่งถูกแรคคาคูนี่ (ให้เสียงพากย์โดยแรนดี นิวแมน) เชิดหุ่นเหมือนกับเรมีและลิงกวินี ระหว่างการตัดต่อฉากสุดอลังการของภาพยนตร์ เอเวลินเปิดโปงแรคคาคูนี่และถูกหน่วยงานดูแลควบคุมสัตว์จับตัวไป ก่อนที่เอเวลินจะเปลี่ยนใจและช่วยแชดช่วยเหลือแรคคาคูนี่จากหน่วยงานดูแลควบคุมสัตว์ มีรายงานว่ามันได้รับแรงบันดาลใจจากพ่อของโจนาธาน หวัง ผู้อำนวยการสร้างที่ชอบจำชื่อภาพยนตร์ยอดนิยมผิด มุขตลกได้รับการอธิบายโดย ไอจีเอ็น ว่าเป็น "หนึ่งในไฮไลท์ของภาพยนตร์เรื่องนี้" ขณะที่อลิสัน เฮอร์แมนจาก เดอะริงเกอร์ ตั้งข้อสังเกตภาพยนตร์ทั้งสองเรื่องเกี่ยวกับ "คุณธรรมของความคิดสร้างสรรค์ภายใต้ข้อจำกัดทางวัตถุ"
บรรณานุกรม

Price, David (2008). The Pixar Touch: The Making of a Company. New York: Alfred A. Knopf. ISBN 978-0-307-26575-3.
แหล่งข้อมูลอื่น

เว็บไซต์ทางการ
ระ-ทะ-ทู-อี่ พ่อครัวตัวจี๊ด หัวใจคับโลก ที่อินเทอร์เน็ตมูวีเดตาเบส
ระ-ทะ-ทู-อี่ พ่อครัวตัวจี๊ด หัวใจคับโลก ที่ทีซีเอ็มมูวีเดตาเบส
ระ-ทะ-ทู-อี่ พ่อครัวตัวจี๊ด หัวใจคับโลก ที่บิกการ์ตูนเดตาเบส
ยาน พิงคาวา มีแนวคิดของภาพยนตร์ในปี ค.ศ. 2000
ภาพยนตร์ใช้ราตาตูยแบบดั้งเดิมที่ออกแบบโดยเชฟกูร์เมต์ ทอมัส เคลเลอร์ ซึ่งต่อมาเป็นที่รู้จักในชื่อ คองฟีต์เบียลดี
ฉลากด้านหน้าของไวน์ Ratatouille ที่วางแผนไว้ ซึ่งได้รับการส่งเสริมโดย  ดิสนีย์, พิกซาร์และคอสต์โก ต่อมาถูกถอดออกเนื่องจากการใช้ตัวการ์ตูน
ปกกล่องแผ่นดีวีดีของภาพยนตร์
แบรด เบิร์ด กับรางวัลออสการ์ สาขาภาพยนตร์แอนิเมชันยอดเยี่ยมครั้งที่สองของเขา
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดปทุมธานี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดปทุมธานีทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดปทุมธานี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดปทุมธานี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดปทุมธานี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดปทุมธานี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดปทุมธานี> % | ผลการเลือกตั้งสมาชิกสภาผู้แทนราษฎร เขต 1 จังหวัดปทุมธานี> ± |
| --- | --- | --- | --- | --- | --- |
|  | ชาติไทย  | ชูชีพ หาญสวัสดิ์ (7)* | 100,792 |  |  |
|  | ชาติไทย  | ชูชาติ หาญสวัสดิ์ (8)* | 78,879 |  |  |
|  | ชาติไทย  | วาณี หาญสวัสดิ์ (9)✔ | 66,668 |  |  |
|  | เสรีธรรม (พ.ศ. 2535)   | ปรีดี หิรัญพฤกษ์ (1) | 61,355 |  |  |
|  | ความหวังใหม่  | จรูญ กุวานนท์ (16)* | 31,799 |  |  |
|  | พลังธรรม  | รุ่งแสง อิศรศักดิ์ ณ อยุธยา (13) | 21,025 |  |  |
|  | พลังธรรม  | รัตน์ธิชัย บุญรอด (15) | 20,940 |  |  |
|  | พลังธรรม  | สฤษดิ์ เจียมกมล (14) | 19,546 |  |  |
|  | เสรีธรรม (พ.ศ. 2535)   | สุรงค์ หอมจันทร์ (2) | 17,093 |  |  |
|  | ประชาธิปัตย์   | สมบูรณ์ บุปผาชื่น (4) | 12,196 |  |  |
|  | เสรีธรรม (พ.ศ. 2535)   | วิชัย แก้วทอง (3) | 11,064 |  |  |
|  | ประชาธิปัตย์   | สมวงษ์ เดือนนวล (6) | 9,757 |  |  |
|  | ประชาธิปัตย์   | อำนาจ จิตต์ธรรม (5) | 8,761 |  |  |
|  | ประชากรไทย  | อนุพงศ์ พรพนิต (10) | 7,380 |  |  |
|  | ประชากรไทย  | สมจิตร แสนสุโพธิ์ (11) | 6,539 |  |  |
|  | ประชากรไทย  | ทนนท์ นันทสุข (12) | 6,008 |  |  |
|  | ความหวังใหม่  | สมศักดิ์ จันทนฤกษ์ (17) | 5,630 |  |  |
|  | ความหวังใหม่  | วีระ แดงสังวาลย์ (18) | 4,696 |  |  |
|  | เอกภาพ   | สาลี่ บำรุงศิลป์ (19) | 812 |  |  |
|  | มวลชน   | ปาลิตา ทรัพย์เกษม (23) | 497 |  |  |
|  | มวลชน   | สุนิมิต ไข่น้อย (24) | 439 |  |  |
|  | มวลชน   | อวยชัย ทรัพย์เกษม (22) | 313 |  |  |
|  | เอกภาพ   | ณรงค์ แก้วสกุณี (20) | 311 |  |  |
|  | เอกภาพ   | ชลอ แสงงิ้ว (21) | 246 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  รักษาที่นั่ง
: ชาติไทย  รักษาที่นั่ง
: ชาติไทย  ได้ที่นั่งจาก ความหวังใหม่
ดูเพิ่ม

จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
กรงกรรม

| กรงกรรม |
| --- | --- |
บทประพันธ์: จุฬามณี
บทละครโทรทัศน์: ยิ่งยศ ปัญญา
กำกับโดย: พงษ์พัฒน์ วชิรบรรจง
แสดงนำ: ใหม่ เจริญปุระ ราณี แคมเปน จิรายุ ตั้งศรีสุข ฐกฤต ตวันพงค์ ชนาธิป โพธิ์ทองคำ วชิรวิชญ์ ไพศาลกุลวงศ์ พิชชาภา พันธุมจินดา ปรียากานต์ ใจกันทะ รินรดา แก้วบัวสาย อรเณศ ดีคาบาเลส เด่นคุณ งามเนตร การัญชิดา คุ้มสุวรรณ จิตรภาณุ กลมแก้ว ปริญญ์ วิกรานต์ ธัญญภัสร์ ภัทรธีรชัยเจริญ นิศาชล ต้วมสูงเนิน สิรินรัตน์ วิทยพูม
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 19 ตอน
การผลิต
ควบคุมงานสร้าง: ธัญญา วชิรบรรจง
ความยาวตอน: 150 นาที
บริษัทผู้ผลิต: บริษัท แอคอาร์ต เจเนเรชั่น จำกัด
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 26 กุมภาพันธ์ 2562 – 30 เมษายน พ.ศ. 2562
ละครเรื่องก่อนหน้า: ตุ๊กตาผี
ละครเรื่องถัดไป: แรงเงา 2
กรงกรรม (อังกฤษ: Repercussion) เป็นละครโทรทัศน์แนวชีวิตย้อนยุคสะท้อนสังคม ที่สร้างจากบทประพันธ์ของ จุฬามณี และบทโทรทัศน์โดย ยิ่งยศ ปัญญา ผลิตโดย บริษัท แอคอาร์ต เจเนเรชั่น จำกัด กำกับการแสดงโดย พงษ์พัฒน์ วชิรบรรจง และ ธนากร โปษยานนท์ นำแสดงโดย ใหม่ เจริญปุระ, ราณี แคมเปน, จิรายุ ตั้งศรีสุข, เด่นคุณ งามเนตร, อรเณศ ดีคาบาเลส, ฐกฤต ตวันพงค์, ชนาธิป โพธิ์ทองคำ, วชิรวิชญ์ ไพศาลกุลวงศ์, พิชชาภา พันธุมจินดา, ปรียากานต์ ใจกันทะ, รินรดา แก้วบัวสาย, ธัญญภัสร์ ภัทรธีรชัยเจริญ ออกอากาศครั้งแรกในวันที่ 26 กุมภาพันธ์ พ.ศ. 2562–30 เมษายน พ.ศ. 2562 ทางสถานีวิทยุโทรทัศน์ไทยทีวีสีช่อง 3
นักแสดงกรงกรรม

| ตัวละคร | นักแสดงหลัก |
| --- | --- |
ย้อย อัศวรุ่งเรืองกิจ ​: ใหม่ เจริญปุระ
เรณู อัศวรุ่งเรืองกิจ: ราณี แคมเปน
กมล อัศวรุ่งเรืองกิจ (อาซา): จิรายุ ตั้งศรีสุข
ก้าน มากสามารถ: เด่นคุณ งามเนตร
เพียงเพ็ญ ศรีฆะมัง (เพ็ญ): อรเณศ ดีคาบาเลส
ปฐม อัศวรุ่งเรืองกิจ (อาใช้): ฐกฤต ตวันพงค์
ประสงค์ อัศวรุ่งเรืองกิจ (อาตง): ชนาธิป โพธิ์ทองคำ
มงคล อัศวรุ่งเรืองกิจ (อาสี่): วชิรวิชญ์ ไพศาลกุลวงศ์
จันตา อัศวรุ่งเรืองกิจ: ปรียากานต์ ใจกันทะ
พิไล อัศวรุ่งเรืองกิจ: พิชชาภา พันธุมจินดา
วรรณา อัศวรุ่งเรืองกิจ: รินรดา แก้วบัวสาย
หลักเซ้ง อัศวรุ่งเรืองกิจ (เถ้าแก่เซ้ง): ปริญญ์ วิกรานต์
ปลัดจินกร: จิตรภาณุ กลมแก้ว
ป้อม อัศวรุ่งเรืองกิจ: อรรถพล เทศทะวงศ์
บุญปลูก อัศวรุ่งเรืองกิจ (ปลูก): ธัญญภัสร์ ภัทรธีรชัยเจริญ
ติ๋ม: อริศรา วงษ์ชาลี
ป้าเม้า: ปวันรัตน์ นาคสุริยะ
แจ้หมุ่ยนี้: วราพรรณ หงุ่ยตระกูล
เจ๊อ๋า: คัคกิ่งรักส์ คิคคิคสะระณัง
บังอร: นิศาชล ต้วมสูงเนิน
หมอสมดี: ดนัย จารุจินดา
สิทธิ์ มากสามารถ: โย่ง เชิญยิ้ม
หวัง: ณภัทร ชุ่มจิตตรี
สมคิด: วรกฤต วรกุล
กำนันศร ศรีฆะมัง: กษมา นิสสัยพันธ์
สมพร ศรีฆะมัง: ปริศนา กล่ำพินิจ
สมศรี ศรีฆะมัง (ศรี): จรรยา ธนาสว่างกุล
เชิด: ชลัฏ ณ สงขลา
พิกุล อัศวรุ่งเรืองกิจ: ปวีณา ชารีฟสกุล
อาม่าป่วยฮวย: อรสา อิศรางกูร ณ อยุธยา
แรม: ณัฐนี สิทธิสมาน
ประนอม: อ้อยใจ แดนอีสาน
หวาน: ธัญชนก หงษ์ทองคำ
กุ่น: กุณกนิช คุ้มครอง
ตัวละคร: นักแสดงรับเชิญ
อาม่าลิ้ม อัศวรุ่งเรืองกิจ: โฉมฉาย ฉัตรวิไล
แย้ม หมั่นกิจ: รัดเกล้า อามระดิษ
ผู้หมวดทวี: ปฏิภาณ ปฐวีกานต์
อำพร: ไม่ทราบชื่อนักแสดง
หมอก้อน: สุเชาว์ พงษ์วิไล
นางเรไร: ศิรินทรา นิยากร
มาลา: การัญชิดา คุ้มสุวรรณ
อรพรรณี: สิรินรัตน์ วิทยพูม
สายทอง: แอริน ยุกตะทัต
ดำ: วิศรุต หิรัญบุศย์
สุบิน: โฆษวิส ปิยะสกุลแก้ว
กรองแก้ว: โชติรส ชโยวรรณ
ป๊อก (วัยเด็ก): ด.ช.ภคพล ตัณฑ์พาณิชย์
ป๊อก (วัยรุ่น): พงศ์ทิวัตถ์ ตั้งวันเจริญ
ประณต อัศวรุ่งเรืองกิจ: ด.ช.ภาคภูเสฏฐ์ ชาครวิโรจน์
กมลา อัศวรุ่งเรืองกิจ: ด.ญ.ณัฐนรี ชูวงษ์วาน
จิตตรา อัศวรุ่งเรืองกิจ: ด.ญ.ไอย์ฌิฌา กรุดนาค
เชอรี่ อัศวรุ่งเรืองกิจ: ด.ญ.มาชิดา สุทธิกุลพานิช
ย้อย (วัยสาว): ณัฐชา โพธิสูง
เรณู (วัยเด็ก): ด.ญ.ปัณณรัตน์ ลาสุทธิ
หลักเซ้ง (วัยหนุ่ม): ปฏิภาณ มีมั่ง
แย้ม (วัยสาว): พรนภัส วงศ์วิวัฒน์
งานสร้าง

ผู้เขียนบทละครโทรทัศน์เรื่องนี้คือ ยิ่งยศ ปัญญา ที่เคยทำงานให้กับละครเรื่อง รากนครา วิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง  เสร็จแล้วจึงทำความรู้จักกับตัวละครอย่างทะลุปรุโปร่ง และทำความเข้าใจกับบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออกไป
การคัดเลือกนักแสดง เดิมพงษ์พัฒน์วางตัวบท อาซา ให้ธีรเดช เมธาวรายุทธ แต่เนื่องจากคิวงานไม่ลงตัวบทจึงตกมาเป็นของจิรายุ ตั้งศรีสุข และบทพิไล เดิมวางให้สาวิกา ไชยเดชแสดง แต่บทก็ตกเป็นของ พิชชาภา พันธุมจินดา
ละครเริ่มถ่ายทำวันแรกเมื่อวันที่ 7 ธันวาคม 2560 ฉากถ่ายทำที่ ช่อง 3 หนองแขม และมีหลายฉากถ่ายทำที่​จังหวัดสุพรรณบุรี​ กาญจนบุรี​ ราชบุรี​ นครนายก​ อยุธยา​ ละครใช้เวลาถ่ายทำนาน 8 เดือน
การตอบรับ > คำวิจารณ์

สนุก.คอม วิจารณ์สรุปละคร กรงกรรม หลังออกฉายครบทั้ง 19 ตอนว่า "ถือเป็นละครที่ให้ข้อคิดการใช้ชีวิตในบทบาทหน้าที่ต่าง ๆ ได้อย่างดี ไม่มีใครดีทั้งหมด และไม่มีใครเลวทั้งหมดในชีวิตนั้น" เดอะสแตนดาร์ด วิจารณ์การแสดงของนักแสดงเรื่องนี้ว่า "การแสดงของนักแสดงทุกคนก็นับว่าทำการบ้านกันมาอย่างหนัก โดยเฉพาะใหม่ ที่เราเชื่อเหลือเกินว่าเธอตั้งใจเล่นบทนี้อย่างมากจนโดดเด่นออกมา" และยังชื่นชมผู้เขียนบทยิ่งยศ ปัญญา ว่า "สามารถสร้างประเด็นเล็กๆ น้อยๆ เก็บรายละเอียดตัวละครได้ค่อนข้างยอดเยี่ยม" รวมถึง "โปรดักชันและงานภาพที่สวยงาม ทำให้บรรยากาศของเรื่องนั้นโดดเด่นขึ้นมา"
การตอบรับ > เรตติ้งละคร

ละครออกฉายตอนแรกด้วยเรตติ้ง 3.167 เมื่อออกฉายตอนที่ 19 (ตอนจบ) ทำเรตติ้งได้ 11.136 โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ยทุกตอน 6.24
ตารางด้านล่างเป็นเรตติ้งเฉลี่ยทั่วประเทศของทุกตอน
| ตอนที่ | วันที่ออกอากาศ | เรตติ้งทั่วประเทศ (Nationwide) | กรุงเทพมหานคร (Bangkok) | ต่างจังหวัด ในเขตเทศบาล (Urban) | ต่างจังหวัด นอกเขตเทศบาล  (Rural) |
| --- | --- | --- | --- | --- | --- |
| 1 | 26/2/62 | 3.2 | 6.0 | 3.2 | 2.5 |
| 2 | 4/3/62 | 3.4 | 6.5 | 4.0 | 2.5 |
| 3 | 5/3/62 | 3.7 | 6.9 | 4.4 | 2.7 |
| 4 | 11/3/62 | 4.7 | 7.9 | 5.9 | 3.6 |
| 5 | 12/3/62 | 5.1 | 8.5 | 6.3 | 3.9 |
| 6 | 18/3/62 | 5.1 | 8.9 | 6.2 | 3.8 |
| 7 | 19/3/62 | 5.7 | 9.0 | 7.5 | 4.4 |
| 8 | 25/3/62 | 4.8 | 7.9 | - | - |
| 9 | 26/3/62 | 5.5 | 9.3 | 6.4 | 4.3 |
| 10 | 1/4/62 | 5.7 | 9.2 | 7.0 | 4.4 |
| 11 | 2/4/62 | 6.3 | 9.8 | 7.5 | 5.1 |
| 12 | 8/4/62 | 7.3 | 10.4 | 8.1 | 6.2 |
| 13 | 9/4/62 | 7.3 | 10.9 | 9.0 | 5.9 |
| 14 | 15/4/62 | 5.9 | 7.6 | 7.0 | 5.1 |
| 15 | 16/4/62 | 7.4 | 9.9 | 8.6 | 6.4 |
| 16 | 22/4/62 | 7.6 | 12.1 | 8.4 | 6.3 |
| 17 | 23/4/62 | 8.9 | 12.5 | 10.0 | 7.6 |
| 18 | 29/4/62 | 9.9 | 13.2 | 12.3 | 8.4 |
| 19 (ตอนจบ) | 30/4/62 | 11.1 | 14.5 | 13.4 | 9.6 |
การตอบรับ > รางวัล

| ผู้มอบรางวัล | สาขารางวัล | ผล |
| --- | --- | --- |
| รางวัลเณศไอยรา | รางวัลกิตติมศักดิ์ ด้านส่งเสริมการแสดงดีเด่น (ใหม่ เจริญปุระ) | ชนะ |
| รางวัลเณศไอยรา | นักแสดงสมทบดีเด่น (ชาย) (ชนาธิป โพธิ์ทองคำ) | ชนะ |
| รางวัลเณศไอยรา | นักแสดงสมทบดีเด่น (หญิง) (อริศรา วงศ์ชาลี) | ชนะ |
| รางวัลเณศไอยรา | นักแสดงดาวรุ่งดีเด่น (หญิง) (ธัญญภัสร์ ภัทรธีรชัยเจริญ) | ชนะ |
| รางวัลเณศไอยรา | บทประพันธ์ยอดเยี่ยม (นิพนธ์ เที่ยงธรรม) | ชนะ |
| Asian Academy Creative Awards 2019 | Best Actor in a Leading Role (จิรายุ ตั้งศรีสุข) | เสนอชื่อเข้าชิง |
| Asian Academy Creative Awards 2019 | Best Actor in a Supporting Role (เด่นคุณ งามเนตร) | เสนอชื่อเข้าชิง |
| Asian Academy Creative Awards 2019 | Best Actress in a Supporting Role (พิชชาภา พันธุมจินดา) | เสนอชื่อเข้าชิง |
| Asian Academy Creative Awards 2019 | Best Direction (Fiction) (พงษ์พัฒน์ วชิรบรรจง) | เสนอชื่อเข้าชิง |
| Asian Academy Creative Awards 2019 | Best Theme Song ได้แก่ เพลง ผิดหรือที่รักเธอ (ณรงค์วิทย์ เตชะธนะวัฒน์  และ จักรกฤษณ์ มัฆณาโส) | เสนอชื่อเข้าชิง |
| Asian Academy Creative Awards 2019 | Best Drama Series | เสนอชื่อเข้าชิง |
| คมชัดลึก อวอร์ดส์ ครั้งที่ 16 | นักแสดงนำหญิงยอดเยี่ยม (ใหม่ เจริญปุระ) | ชนะ |
| คมชัดลึก อวอร์ดส์ ครั้งที่ 16 | นักแสดงสมทบหญิงยอดเยี่ยม (พิชชาภา พันธุมจินดา) | ชนะ |
| คมชัดลึก อวอร์ดส์ ครั้งที่ 16 | ผู้กำกับการแสดงยอดเยี่ยม (พงษ์พัฒน์ วชิรบรรจง) | ชนะ |
| คมชัดลึก อวอร์ดส์ ครั้งที่ 16 | ละครโทรทัศน์ยอดเยี่ยม | ชนะ |
| คมชัดลึก อวอร์ดส์ ครั้งที่ 16 | บทละครโทรทัศน์ยอดเยี่ยม (ยิ่งยศ ปัญญา) | ชนะ |
| รางวัลนาฏราช ครั้งที่ 11 | นักแสดงนำชายยอดเยี่ยม (จิรายุ ตั้งศรีสุข ) | ชนะ |
| รางวัลนาฏราช ครั้งที่ 11 | นักแสดงสมทบหญิงยอดเยี่ยม (พิชชาภา พันธุมจินดา) | ชนะ |
| รางวัลนาฏราช ครั้งที่ 11 | ผู้กำกับการแสดงยอดเยี่ยม (พงษ์พัฒน์ วชิรบรรจง) | ชนะ |
| รางวัลนาฏราช ครั้งที่ 11 | ละครโทรทัศน์ยอดเยี่ยม | ชนะ |
| รางวัลนาฏราช ครั้งที่ 11 | บทละครโทรทัศน์ยอดเยี่ยม (ยิ่งยศ ปัญญา) | ชนะ |
| รางวัลนาฏราช ครั้งที่ 11 | ทีมนักแสดงยอดเยี่ยม | ชนะ |
| รางวัลนาฏราช ครั้งที่ 11 | เพลงละครยอดเยี่ยม (เพลง ผิดหรือที่รักเธอ ร้องโดย ใหม่ เจริญปุระ) | ชนะ |
ภาคต่อ

จุฬามณี ผู้แต่ง กรงกรรม  ได้พูดถึงบทละครเรื่อง ระบำบุญ อันเป็นภาคต่อจากกรงกรรม  แต่ ระบำบุญ  มีฉากหลังอยู่ที่อำเภอไพศาลี แต่ยังคงมีจักรวาลวิถีชีวิตในพื้นที่ จังหวัดนครสวรรค์ อีกเช่นเคย โดยมีเรื่องราวของ มาลา ภรรยาของอาสี่ ซึ่งอาสี่ได้เสียชีวิตไปแล้ว  แต่เนื่องจากมีลูกด้วยกัน มาลาเลี้ยงลูกไม่ไหว จึงเอาลูกไปทิ้งไว้ที่หน้าบ้านของแม่ย้อย ที่อำเภอชุมแสง
แหล่งข้อมูลอื่น

ละคร กรงกรรม เรื่องย่อ เก็บถาวร 2021-01-19 ที่ เวย์แบ็กแมชชีน
เรื่องย่อ "กรงกรรม"
ศิลปะเฉพาะที่

สำหรับความหมายอื่น ดูที่ ธรณีศิลป์
“กำแพงทะเลขมวดหอย” โดย ประติมากรอเมริกันโรเบิร์ต สมิธสัน ที่โรเซลพอยน์ทในยูทาห์
ศิลปะเฉพาะที่ (อังกฤษ: site-specific art) คืองานศิลปะที่สร้างขึ้นบนตำแหน่งที่เฉพาะเจาะจง ที่ศิลปินจะคำนึงถึงสิ่งแวดล้อมที่จะสร้างงานศิลปะประกอบกับการออกแบบและการสร้างตัวงานศิลปะเองด้วย คำว่าศิลปะเฉพาะที่เป็นคำที่ได้รับการเผยแพร่และนิยามโดยศิลปินชาวแคลิฟอร์เนียโรเบิร์ต เออร์วิน แต่อันที่จริงแล้วเป็นคำที่ใช้กันมาตั้งแต่คริสต์ทศวรรษ 1970 โดยประติมากรหนุ่มสาวเช่นลอยด์ แฮมโรล และเอธีนา ทาชาผู้เริ่มสร้างงานจ้างสำหรับสาธารณชนสำหรับที่ตั้งขนาดใหญ่ในเมือง ศิลปะเฉพาะที่ได้รับการกล่าวถึงครั้งแรกโดยนักวิพากษ์สถาปัตยกรรมแคทเธอรีน เฮาเวทท์ และนักวิพากษ์ศิลป์ลูซี ลิพพาร์ด
ศิลปะเฉพาะที่ภายนอกมักจะเป็นสวนภูมิทัศน์ที่รวมสวนประติมากรรมที่ตั้งอย่างถาวรเป็นองค์ประกอบ ซึ่งทำให้เกี่ยวข้องกับ “ศิลปะผสานสิ่งแวดล้อม” (Environmental art) นอกจากนั้นก็ยังอาจจะมีการแสดง, การเต้นรำที่สร้างขึ้นเฉพาะที่ การออกแบบการเต้นก็มักจะคำนึงถึงลักษณะรูปทรงของสิ่งแวดล้อมเข้าไปด้วยไม่ว่าจะเป็นทางด้านประวัติศาสตร์, สังคม และ/หรือ สิ่งแวดล้อม โดยพยายามทำความเข้าใจความหมายที่ซ่อนเร้นของสถานที่ที่ใช้และนำมาขยายความเพิ่มขึ้น ศิลปินบางท่านถึงกับจ้างคีตกวีท้องถิ่นให้เขียนบทเพลงสำหรับการเต้นรำเฉพาะที่ ส่วนศิลปะเฉพาะที่ภายอาจจะสร้างขึ้นร่วมกับสถาปนิกผู้สร้างอาคาร
ถ้าพูดกันอย่างกว้าง ๆ แล้ว ศิลปะเฉพาะที่หมายถึงศิลปะใดก็ตามที่สร้างขึ้นสำหรับตั้งแสดง ณ ที่ใดที่หนึ่งอย่างถาวร ฉะนั้นตามความหมายนี้สถาปัตยกรรมที่มีองค์ประกอบที่น่าสนใจก็อาจจะถือว่าเป็นงานศิลปะเฉพาะก็ได้ ศิลปินผู้สร้างศิลปะเฉพาะที่ก็ได้แก่ โรเบิร์ต สมิธสัน, แอนดี โกลด์สเวิร์ทธี, คริสโต, แดน เฟลวิน, ริชาร์ด เซอร์รา, โอลกา คิสเซเลวา, แพทริเชีย โจฮันสัน, เอธีนา ทาชา,  แอลิซ แอดัมส์, แมรี มิสส์, แจ็คคี เฟอร์รารา, แนนซี โฮลท์, โรวัน กเลสปี, มาเรียน ซาซีลา, Guillaume Bijl, เบ็ตตี โบมอนท์ และศิลปินรุ่นเด็กกว่าที่รวมทั้ง เอเบอร์ฮาร์ด บอสส์เล็ท, มาร์ค ดิโว, จอห์น เค. เมลวิน, เลนเนิร์ด ฟาร มุนสเตอร์, ลูนา เนรา, ซิมพาร์ค, แซราห์ เซ, เสตฟาโน คาโก และ เซ็ท วุลซิน
ดูเพิ่ม

ศิลปะตะวันตก
ศิลปะสมัยใหม่
ธรณีศิลป์
ศิลปะจัดวาง
ศิลปะวางทิ้ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศิลปะเฉพาะที่
Urban Art Projects เก็บถาวร 2020-03-17 ที่ เวย์แบ็กแมชชีน
Link to site-specific art commissioned by Metropolitan Transportation Authority, Arts for Transit. เก็บถาวร 2010-10-27 ที่ เวย์แบ็กแมชชีน
Third Rail Projects
Sens Production
Site Specific Art by Lucien den Arend
AMDaT
Collage Dance Theatre
Koplowitz Projects
Reial Companyia de Teatre de Catalunya เก็บถาวร 2021-06-13 ที่ เวย์แบ็กแมชชีน
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดปทุมธานี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง